ქალაქ ბათუმის რესურსცენტრის პასუხი შშმ პირთათვის გარემოს ხელმისაწვდომობის შესწავლის თაობაზე

1. რა პრობლემები იკვეთება შშმ პირთათვის გარემოს ხელმისაწვდომობის კუთხით და როგორ გესახებათ პრობლების გადაჭრის გზები?

ქალაქ ბათუმის რესურსცენტრი განთავსებულია აჭარის ავტონომიური რესპუბლიკის განათლების, კულტურისა და სპორტის სამინისტროს მეორე სართულზე და არა არის ადაპტირებული შშმ პირებისთვის.

ბათუმის საჯარო სკოლების უმრავლესობა არ არის სრულყოფილად ადაპტირებული შშმ პირებისათვის და სკოლების რეაბილიტაციის დროს მაქსიმალურად უნდა მოხდეს გარემოს ადაპტირება შშმ პირთათვის .

1. რამდენად არის ადაპტირებული საჯარო დაწესებულებების შენობანაგებობები საჯარო მოხელე შშმ პირთა და მოქალაქე შშმ პირთა საჭიროებებზე?
* ქალაქ ბათუმის რესურსცენტრის სამოქმედო ტერიტორიაზე არსებული 27 საჯარო სკოლიდან 25 საჯარო სკოლის შესასვლელში მოწყობილია პანდუსი ფიზიკური შეზღუდვის მქონე პირებისათვის და 2 საჯარო სკოლაში მოსაწყობია პანდუსი. სამომავლოდ ორივე სკოლის შემთხვევაში იგეგმება ახალი სასწავლო კორპუსების აშენება და არსებული პრობლემა ამ დროისათვის იქნება აღმოფხვრილი.
* 27 საჯარო სკოლიდან მხოლოდ 14 საჯარო სკოლაში არის ადაპრიტებული სველი წერტილი ეტლით მოსარგებლეებისთვის.
* საჯარო სკოლიდან მხოლოდ 8 საჯარო სკოლაში არის ლიფტი, რაც საშუალებას აძლევს შშმ პირებს ისარგებლონ სკოლის მეორე და მესამე სართულებზე არსებული სერვისებით. გადაადგილების პრობლემების მქონე პირებისთვის 19 საჯარო სკოლაში მიუწვდომელია სკოლების მეორე და მესამე სართულებზე არსებული სერვისები.